open-index/open-wikipedia-markdown huggingface dataset:
Ilta (nimi)

**Ilta** on suomalainen naisen etunimi, joka on mahdollisesti muunnelma ulkomaisesta nimestä Hilda, mutta voi johtua myös vuorokaudenaikaa tarkoittavasta sanasta ilta. Iltan nimipäivä on 9. heinäkuuta.

Nimi on ollut jonkin verran käytössä jo 1800-luvulla. Vuoden 2019 loppuun mennessä se on annettu 1&nbsp;810 henkilölle, jotka kaikki ovat naisia.

## Tunnettuja Iltoja
* Ilta-Maria Ainalinpää (1915–1991), kirjailija
* Ilta Koskimies (1879–1958), runoilija ja suomentaja
* Ilta Leiviskä (1907–1979), tanssitaiteilija, koreografi ja musiikkipedagogi
* Ilta Liukku (1923–2003), lasten- ja nuortenkirjailija
* Ilta Silva, o.s. *Fuchs* (s. 1996), laulaja ja lauluntekijä
* Ilta-Saima Syrjä (1924–2010), kirjailija

## Lähteet

## Kirjallisuutta
* Eero Kiviniemi: Rakkaan lapsen monet nimet, Weiling+Göös 1982
* Kustaa Vilkuna: Etunimet, Otava 1990, tarkistettu painos
Karmala

**Karmala** tarkoittaa seuraavia maantieteellisiä paikkoja:

*Karmala, kaupunki Intiassa
*Karmala, entinen kylä Sortavalan maalaiskunnassa ja nykyinen taajama Karjalan tasavallassa Venäjällä
Velvollisuus (filosofia)

**Velvollisuus** tarkoittaa filosofisena käsitteenä sellaista toimintaa tai toiminnasta pidättymistä, joka perustuu lakiin, moraalisääntöön, normiin, sitoumukseen tai tapaan. Perusteena voi olla juridinen laki (legaalinen velvollisuus) tai moraalinen laki (moraalinen velvollisuus). Velvollisuuden filosofinen tutkimus kuuluu normiteorian eli deontologian piiriin.

Velvollisuudet jaetaan positiivisiin velvollisuuksiin, joissa on velvollisuus suorittaa jokin teko, ja negatiivisiin velvollisuuksiin, joissa on velvollisuus jättää jotakin tekemättä. Toinen jaottelutapa on erottaa velvollisuudet itseä kohtaan ja toisia kohtaan. Velvollisuusnormien perusteleminen on etiikan keskeinen ongelma. Jonkin teon nimeäminen velvollisuudeksi voi perustua esimerkiksi utilitarismiin tai velvollisuusetiikkaan. Utilitarismi pitää tekoa velvollisuutena, jos teon seuraukset ovat arvokkaampia kuin minkään muun tilanteessa mahdollisen teon seuraukset. Velvollisuusetiikan mukaan velvollisuudet tai ainakin muutamat niistä perustuvat itse tekojen ominaisuuksiin, eivätkä tekojen seurausten arvoon.

Velvollisuus on vieras ja vähämerkityksinen Sokrateen, Platonin ja Aristoteleen ajattelussa. Se tuli keskeiseksi käsitteeksi stoalaisten vaikutuksesta. Sen asema on keskeinen myös roomalaisessa filosofiassa (esimerkiksi Cicerolla) ja juutalais-kristillisessä ajattelussa, jossa velvollisuuksia pidetään Jumalan käskyinä. Velvollisuus tarkoitti varhemmin kutsumuksen, säädyn tai tilanteen henkilölle asettamaa tehtävää, myöhemmin sillä tarkoitettiin kaikkea oikeudellisen tai moraalisen lain edellyttämää toimintaa.

Immanuel Kant korosti, että vaatimus velvollisuuden täyttämiseen on ehdoton. Hänestä vain velvollisuudentunnosta tehdyt teot ovat moraalisesti arvokkaita. Tällöin henkilö toimii vastoin mielihaluaan ja pakottaa itsensä toimimaan velvollisuuden mukaisesti. Kantin mukaan teolla ei ollut moraalista arvoa, jos se tapahtui pakosta, sattumalta tai luontaisen taipumuksen mukaisesti. Kant ei kuitenkaan kiellä sellaisen teon luontaista arvoa.

## Lähteet
Divine Divinity

**Divine Divinity** on vuonna 2002 julkaistu tietokoneroolipeli. Pelille on ilmestynyt spin-off nimeltään *[[Beyond Divinity]]* ja pelille on julkaistu jatko-osa nimeltään *[[Divinity 2 – Ego Draconis]]*.

*Divine Divinity* uudelleenjulkaistiin vuonna 2004 nimellä *Beyond Divinity: Deluxe Edition*, joka sisälsi myös *Beyond Divinityn*.

## Pelaaminen
*Divine Divinityn* alussa on valittavana kolme eri hahmotyyppiä: *warrior* (suom. *soturi*), *wizard* (suom. *velho*) ja *survivor* (suom. *selviytyjä*), joka on verrattavissa monien muiden roolipelien varas- ja/tai roisto-hahmotyyppiin. Jokaisella hahmotyypillä on tarjolla 32 taitoa, mutta eri hahmotyyppien taidot ja loitsut on mahdollista saada mille tahansa hahmotyypille. Pelin maailma on yli 20&nbsp;000 kuvaruutua laaja ja se sisältää yli 100 erilaista vastustajaa ja lähes 300 NPC:tä, joiden kanssa voi kommunikoida.

## Lähteet

## Aiheesta muualla
* 
* ''Divine Divinityn'' virallinen sivusto
Nikotiiniamidiadeniinidinukleotidifosfaatti

**NADP<sup>+</sup>** eli **nikotiiniamidiadeniinidinukleotidifosfaatti** tai **nikotiinihappoamidiadeniinidinukleotidifosfaatti**  (C21H29N7O17P3) on monissa biologisissa hapetus-pelkistysreaktioissa tarvittava tärkeä koentsyymi. Se on rakenteeltaan samankaltainen toisen vastaavan koentsyymin, NAD<sup>+</sup>:n eli nikotiiniamidiadeniinidinukleotidin kanssa, mutta NADP+:n ylimääräinen fosfaattiryhmä mahdollistaa sen toiminnan eri entsyymien kanssa. NADP+ voi pelkistyä NADPH:ksi ottamalla vastaan kaksi elektronia nikotiiniamidirenkaaseensa. Vastaavasti NADPH voi hapettua NADP+:ksi luovuttamalla kyseiset elektronit. Pelkistynyttä NADPH:ta käytetään monissa biologisissa reaktioissa energian lähteenä. Kun se hapettuu takaisin NADP+:ksi, vapautuu samalla energiaa, joka mahdollistaa muuten energeettisesti epäedulliset kemialliset reaktiot.

## Kasveissa
Kasveissa NADP+ ottaa vastaan elektroneja yhteyttämisen valoreaktioiden viimeisessä vaiheessa ja pelkistyy NADPH:ksi. Syntyneen NADPH:n kasvit käyttävät Calvinin syklissä eli pimeäreaktioissa elektronien lähteenä.

## Eläimissä
NADP+ ja NADPH toimivat hapettimena ja pelkistimenä rasvahappojen ja steroidien synteesissä. NADP+ käyttäytyy kodehydrogenaasina pentoosifosfaattireitissä, jossa glukoosi-6-fosfaatti hapettuu riboosi-5-fosfaatiksi. 


Image:NADP-3D-balls.png|Pallotikkumalli NADP+:sta
Image:NADPH-3D-balls.png|Pallotikkumalli NADPH:sta



## Lähteet

## Aiheesta muualla
Judo kesäolympialaisissa 1992

Barcelonan olympialaisissa 1992 kilpailtiin judossa seitsemässä miesten ja naisten painoluokassa. Kilpailut käytiin 27. heinäkuuta–2. elokuuta 1992. Naisten judo oli ensimmäistä kertaa virallisena olympialajina. Edellisissä kesäolympialaisissa Soulissa 1988 naisten judo oli ollut näytöslajina.


## Mitalistit
### Miehet

### Naiset

## Mitalitaulukko

## Lähteet
Folashade Abugan

**Folashade Abugan** (s. 17. joulukuuta 1990) on nigerialainen pikajuoksija. Hänen päämatkansa on 400 metriä. Abugan on matkan nuorten maailmanmestari vuodelta 2008. Hänen ennätyksensä on 50,89. Hän jäi kiinni kiellettyjen aineiden käytöstä Kansainyhteisön kisoissa 2010.

Vuoden 2006 Kansainyhteisön kisoissa Abugan oli vain 15 vuoden ikäisenä 4&nbsp;×&nbsp;400 metrin viestissä pronssilla. Saman vuoden nuorten MM-kisoissa Nigerian viestijoukkue oli toinen tehden uuden nuorten Afrikan ennätyksen 3.30,84. Henkilökohtaisella matkalla Abugan oli kahdeksas. Vuoden 2007 Afrikan kisoissa Abugan oli mukana viestin voittaneessa joukkueessa ja oli henkilökohtaisella matkalla kolmas. 

Vuoden 2008 Afrikan mestaruuskilpailuissa Abugan oli omalla ennätysajallaan toinen, viestijoukkue voitti kultaa. Bydgoszczin nuorten MM-kilpailuissa hän voitti kultaa ajalla 51,84. Abugan osallistui myös Pekingin vuoden 2008 kesäolympialaisiin. 400 metrillä hän jäi välieriin, naisten 4&nbsp;×&nbsp;400 metrin viestissä Nigerian joukkue oli viides. 

Abugan karsiutui Berliinin MM-kilpailuissa 2009 400 metrin välierissä, 4&nbsp;×&nbsp;400 metrin viestissä Nigeria oli viides. Afrikan-mestaruuskilpailuissa 2010 hän sai kultaa pitkässä viestissä ja pronssia 400 metrillä. Delhin Kansainyhteisön kisoissa 2010 hän sai alun perin hopeaa sekä 400 metrillä että 4&nbsp;×&nbsp;400 metrin viestissä, mutta menetti mitalit jäätyään dopingtestissä kiinni steroidien käytöstä. Lisäksi hän sai kahden vuoden kilpailukiellon.

Kilpailukieltonsa jälkeen Abugan kuului viidenneksi sijoittuneeseen Nigerian viestijoukkueeseen Sopotin MM-hallikilpailuissa 2014. Hän sijoittui saman vuoden Glasgow'n Kansainyhteisön kisoissa 400 metrillä viidenneksi ja sai 4&nbsp;×&nbsp;400 metrin viestissä hopeaa. Vuosien 2014 ja 2018 Afrikan mestaruuskilpailuissa hän juoksi kultaa voittaneessa 4&nbsp;×&nbsp;400 metrin viestijoukkueessa.

## Huomautukset

## Lähteet

## Aiheesta muualla
* Esittely Pekingin olympialaisten sivuilla
Velvollisuus

**Velvollisuus** tarkoittaa kahta eri asiaa
* Velvollisuus on filosofinen käsite
* Velvollisuus on oikeustieteellinen käsite
Judo kesäolympialaisissa 1984

Los Angelesin olympialaisissa 1984 kilpailtiin judossa kahdeksassa miesten painoluokassa. Kilpailut järjestettiin 9.–11. elokuuta 1984.


## Mitalistit

## Mitalitaulukko

## Lähteet
Luokattomuus

**Luokattomuus** tarkoittaa koulua, jossa oppilas itse saa päättää, missä ajassa suorittaa opintonsa. Sen vuoksi on pyritty hylkäämään oppilaan sitominen pysyviin luokkiin, joiden takia kaikille luokkaan kuuluville opetetaan sama sisältö, samassa määrin, samassa ajassa. Suomessa 1990-luvulla toteutui lukiouudistus, jonka keskeisin tekijä oli luokattomuus. 

Historiallisesti opiskelu lienee alun pitäen ollut lähempänä luokatonta kuin luokallista jo opiskelijoiden vähälukuisuudenkin takia. Esimerkiksi kirkon katedraalikouluissa luokkiin sitomista tuskin on ollut. Vasta kun opiskelijamäärät lisääntyivät teollistumisen myötä, syntyi tarve ja pakkokin organisoida koulu luokalliseksi eli pysyvinä luokkayhteisöinä toimivaksi. Monien opetuksen ja opiskelun epäkohtien nähtiin johtuvan luokallisen koulusysteemin jäykkyydestä. Niinpä ensimmäiset luokattomuuskokeilut syntyivätkin heti 1900-luvun alussa. Laajaa mielenkiintoa herätti esimerkiksi yhdysvaltalaisen Helen Parkhurstin perustama *The Dalton Plan*. Se levisi moniin maihin, ja myös Suomessa siitä tiedettiin viimeistään 1920-luvun jälkipuoliskolla. Kurssimuotoinen opetussuunnitelma on välttämättömyys luokattomassa järjestelmässä. 

## Katso myös
*Luokka (koulutus)

## Lähteet

## Aiheesta muualla
*Luokattomuuden määrittely ja historia. Anssi Kuusela.
Räikkä (täsmennyssivu)

**Räikkä** voi tarkoittaa seuraavia:
* räikkä, hammasidiofoneihin kuuluva soitin
* Mullerin räikkä, geneetikko Hermann Joseph Mullerin esittämä evoluutiobiologinen periaate
* hylsyavain (myös *räikkäväännin*, puhekielessä *räikkä*), työkalu
* Härkäräikkä Tuk, henkilöhahmo J. R. R. Tolkienin Taru sormusten herrassa -trilogiassa.

## Sukunimi
Räikkä on suomenkielinen sukunimi. Nimeä kantavat muiden muassa:
* Juha Räikkä (s. 1965), suomalainen filosofi
* Laila Räikkä (s. 1943), suomalainen näyttelijä, Ossi Räikän puoliso, Tanja-Lotta Räikän äiti
* Ossi Räikkä (1935–2004), suomalainen teatteriohjaaja ja näyttelijä, Laila räikän puoliso, Tanja-Lotta Räikän isä
* Tanja-Lotta Räikkä (s. 1962), suomalainen näyttelijä, Laila ja Ossi Räikän tytär.
Venäjän Booker-palkinto

**Venäjän Booker-palkinto** (, aiemmin , ’avoin Venäjä’) oli venäläinen kirjallisuuspalkinto, joka oli perustettu Booker-palkinnon mallin mukaan 1992. Se oli merkittävin venäläinen kirjallisuuspalkinto ja myönnettiin vuosittain parhaalle venäjäksi kirjoitetulle kaunokirjalliselle teokselle kirjoittajan kansallisuudesta riippumatta. Palkinto oli ensimmäinen Venäjällä jaettu valtiosta riippumaton kirjallisuuspalkinto vuoden 1917 vallankumouksen jälkeen.

Vuosina 2002–2005 palkinnon päärahoittaja oli Avoin Venäjä -säätiö. Ennen vuoden 2005 parhaaksi valitun julkistamista Booker-säätiö katkaisi yhteistyön, kun säätiön puheenjohtaja Mihail Hodorkovski sai vankeustuomion.

Kilpailun tuomaristo valitsi ehdokkaista kuusi parasta, joista voittaja valittiin. Pääpalkinto oli 15&nbsp;000 dollaria vuodesta 2002. Muut finalistit saivat 1&nbsp;000 dollaria.

Syyskuussa 2019 ilmoitettiin palkinnon jakamisen päättymisestä. Venäjän Booker-rahastoa ei kuitenkaan lakkautettu, vaan jätettiin mahdollisuus palkinnon uusimiseen.

## Venäjän Booker-palkitut
*1992: Mark Haritonov, *Linija sudby, ili Sundutšok Milaševitša*
*1993: Vladimir Makanin, *Stop, pokrytyi suknom i s grafinom v serednije*
*1994: Bulat Okudžava, *Uprazdnjonnyi teatr*
*1995: Georgi Vladimov, *General i jego armija*
*1996: Andrei Sergejev, *Albom dlja marok*
*1997: Anatoli Azolski, *Kletka*
*1998: Aleksandr Morozov, *Tšužije pisma*
*1999: Mihail Butov, *Svoboda*
*2000: Mihail Šiškin, *Vzjatije Izmaila*
*2001: Ljudmila Ulitskaja, *Kazus Kukotskogo*
*2002: Oleg Pavlov, *Karagandinskije devjatiny, ili Povest poslednih dnei*
*2003: Rubén Gallego, *Beloje na tšornom*
*2004: Vasili Aksjonov, *Volterjantsy i volterjanki*
*2005: Denis Gutsko, *Bez puti-sleda*
*2006: Olga Slavnikova, *2017*
*2007: Aleksandr Ilitševski, *Matiss*
*2008: Mihail Jelizarov *Bibliotekar*
*2009: Jelena Tšižova, *Vremja ženštšin*
*2010: Jelena Koljadina *Tsvetotšnyi krest*
*2011: Aleksandr Tšudakov: *Ložitsja mgla na staryje stupeni...*
*2012: Andrei Dmitrijev: *Krestjanin i tineidžer*
*2013: Andrei Volos: *Vozvraštšenije v Pandžrud*
*2014: Vladimir Šarov: *Vozvraštšenije v Jegipet*
*2015: Aleksandr Snegirjov: *Ženih i nevesta*
*2016: Pjotr Aleškovski: *Krepost*
*2017: Aleksandra Nikolajenko: *Ubit Bobrykina. Istorija odnogo ubijstva*

Lähde:

## Lähteet

## Aiheesta muualla
* Venäläisen Bookerin sivusto.
KK Helios Domžale

**KK Helios Domžale** on slovenialainen koripalloseura Domžalen kaupungista. Seura on voittanut yhden Slovenian mestaruuden, joka tapahtui kaudella 2006–2007. Seuran huonoin sijoitus Slovenian liigassa on kahdestoista sija, jolloin seuran olisi pitänyt tippua sarjasta. Joukkueen onneksi KK Maribor Lumar meni konkurssiin, eikä seura pudonnut.

## Lähteet

## Aiheesta muualla
*Virallinen kotisivu 
*Adrianmeren liiga 
*Eurobasket
Carl Johan Korsman

**Carl Johan Korsman** (14. kesäkuuta 1829 Pyhämaa – 24. toukokuuta 1907 Helsinki) oli suomalainen laivanvarustaja ja suomalaisen talvimerenkulun uranuurtaja.

Korsmanin vanhemmat olivat kirkkoherra Johan Jacob Korsman ja Amalia Karolina Achander. Hän palveli *1. tarkkampujapataljoonassa* 1846–1852, *krenatööritarkkampujapataljoonassa* 1852–1856 ja *1. ruotujakoisessa Turun tarkkampujapataljoonassa* 1856–186S. Korsmanista tuli vänrikki 1848, aliluutnantti 1853, luutnantti 1855, alikapteeni 1863 ja kapteeni 1868.

20 vuotta kestäneen sotilasuran jälkeen Korsman toimi laivanvarustajana ensin Turussa 1868–1876 ja sitten Hangossa 1876–1894. Korsman perusti *höyrylaivayhtiö Ahkeran* 1868, *Turun rannikkohöyryalusyhtiön* 1870, *laivayhtiö Åbon* 1872 ja *laivayhtiö Turun* 1878. Korsman rakennutti 1868 Suomen ensimmäisen potkurirannikkohöyrylaivan S/S Ahkeran. 

Vuonna 1878 hän osti S/S Expressin ja ryhtyi harjoittamaan sillä talviliikennettä Hanko–Tukholma-linjalla kuljettaen kerran viikossa postia ja matkustajia. Korsmanilla oli Hangossa talo Bulevardin varrella siirtolaishotellia vastapäätä ja *Villa Doris* niminen kesäasunto Hangon Kylpyläpuistossa. Vuonna 1892 Korsman lahjoitti Hangon kirkkoon Kristus-patsaan. Korsman myi aluksensa 1894 ja muutti samalla pois Hangosta.

Korsman toimi myös Hangon kylpylaitoksen toimitusjohtajana 1880-1890 ja hän omisti Karunan kartanon 1857–1859. Vuonna 1874 Korsman perusti yhdessä turkulaisten liikemiesten kanssa *Turun Konepaja Oy*:n (Åbo Mekaniska Verkstads Ab) jolla oli telakka, valimo ja konepaja Aurajoen länsirannalla. Pääasiassa höyrylaivoja ja höyrysluuppeja valmistanut yritys toimi vuoteen 1898 saakka jolloin se tullittoman Venäjän-viennin päättymisen takia joutui lopettamaan toimintansa ja siirtyi uudelle Ab Vulcan-nimiselle yhtiölle.

Carl Johan Korsman oli naimisissa vuodesta 1854 Isabella Charlotta Ramsellin (1833–1907) kanssa.

## Lähteet
* Wikiaineisto: Kuka kukin oli 1961
* Erkki Härö: Höyrykonevalmistajia Suomessa

## Kirjallisuutta
* 

## Aiheesta muualla
*
Kehumatta paras

__NOTOC__
**Kehumatta paras** on rap-yhtye Kemmurun toinen studioalbumi, joka julkaistiin 7. marraskuuta 2006. Albumi debytoi Suomen virallisen listan sijalla 34.

## Taustaa
Ilmestyttyään albumi sai paljon myönteistä palautetta. V-lehti valitsi levyn vuoden parhaaksi ja Funk Awards palkitsi Kemmurun vuoden 2006 parhaana bändinä, menestystä tuli myös Lifesaver-levykaupan vuosiäänestyksessä. Kappaleesta ”Koputa puuta” on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Aksim: 1, 2, 5, 6, 7, 8, 9, 10, 11, 12
* DJ J-Laini: 3
* Frank Einstein: 4

## Samplet
* ”Silti ayo” sisältää samplen Evelyn ”Champagne” Kingin kappaleesta ”Let’s Start Over Again”.
* ”Koputa puuta” sisältää samplen Al Greenin kappaleesta ”Free at Last”.

## Arvostelut
* Desibeli.net: 
* Noise.fi: 
* Nyt.fi: 
* Soundi: 

## Lähteet

## Aiheesta muualla
* ”Koputa puuta” -musiikkivideo YouTubessa
* Albumin arvostelu Tuoreet Platat -sivustolla (vaatii käyttöoikeuden)
MattiP

**MattiP** (tai **Mattip**, oik. **Matti Pentikäinen**) on suomalainen elektronisen hip hopin artisti. Hän on tunnettu Ceebrolistics-yhtyeen jäsenenä. Hän on myös soolouralla ja hänen debyyttialbuminsa *[[Save the King]]* julkaistiin huhtikuussa 2008. Ceebrolistics-yhtyeen ohella MattiP on kuulunut myös Salamaryhmä-yhtyeeseen.

Matti Pentikäisen puoliso on näyttelijä-laulaja Maria Ylipää ja heillä on kolme lasta. Matti Pentikäisen veli on ammattijääkiekkoilija Atte Pentikäinen.

## Diskografia
### Soolo
* Kingsong10inch (2003)
* Aavaavaa (2005) (runokirja+cd)
* Save the King (2008)
* Shawty (2011)
* The King Tape (2015)

### Ceebrolistics
* 0. EP (2001)
* Ö EP (2005)

### Vierailijana

## Lähteet

## Aiheesta muualla
* 
* Matti Pentikäisen Twitter-mikroblogi
Heidelbergin katekismus

**Heidelbergin katekismus** on vuonna 1563 kirjoitettu katekismus, joka esittää 129 kysymyksen ja vastauksen muodossa kristillisen opin keskeisen sisällön. Katekismus laadittiin Pfalzin vaaliruhtinaan Frederik III:n toimeksiannosta ja sen kirjoittajina pidetään Zacharius Ursinusta ja Caspar Olevianusta.  Heidelbergin katekismus on yksi reformoidun kirkon tunnustuskirjoista.

## Lähteet

## Aiheesta muualla
*
S/S Express

**S/S Express** (nimi oli **Express II** 1877–1879) oli vuonna 1877 rakennettu ensimmäinen suomalainen jäävahvistettu höyrylaiva, joka liikennöi talvisin Hanko-Tukholma-reitillä.

Aluksen suunnitteli runoilija Johan Ludvig Runebergin poika, insinööri Robert Runeberg. Sen rakensi Oskarshamnin telakka Ruotsissa. Alus saavutti 400 ihv:n höyrykoneensa avulla 10,75 solmun nopeuden (20 km/h). Aluksen pituus oli 42,4 m, leveys 6,85 m ja syväys 3,5 m. Vetoisuus oli 445 bruttorekisteritonnia. Matkustajapaikkoja oli alun perin 14 I luokassa ja 10 II luokassa. Vuonna 1882 laivaa pidennettiin 7,7 metriä. Vuonna 1888 se sai uuden 650 hevosvoiman höyrykoneen, jolloin suurin nopeus kasvoi 12 solmuun. 

Laivan tilannut hankolainen *Finska Transito Ångbåts Ab* teki konkurssin marraskuussa 1878, jolloin laivan vuokrasi Carl Johan Korsman, joka sitten osti aluksen 1879. *Express* liikennöi talvikaudella 15. marraskuuta – 15. toukokuuta reitillään kerran viikossa kuljettaen postia ja matkustajia. Laivan kapteenina toimi vuoteen 1892 August Alexander Granroth.

Korsmanin omistuksessa alus liikennöi aina vuoteen 1894, jolloin se myytiin Suomen Höyrylaiva Osakeyhtiölle. Se jatkoi talvisin vanhalla reitillään vuoteen 1898, jolloin sen tilalle tuli S/S ''Oihonna''. Kesällä 1896 se ajoi suoraan Helsingistä Tukholmaan ja kesällä 1897 Turusta Tukholmaan.

Alus muutettiin 1899 lastilaivaksi Suomi–Riika-linjalle. Vuonna 1901 se myytiin Arkangeliin rouva Tatiana Kukoverovalle, ja ennen siirtoa laivaan rakennettiin Hietalahden telakalla hyttipaikat 21 matkustajalle. Vuonna 1904 laiva siirtyi arkangelilaiselle, Venäjän hallituksen omistamalle *White Sea Pilots & Lighthouses Depth*-varustamolle, joka nimesi sen  *Solombolaksi* (*Соломбола*).

Vuonna 1906 laiva poistettiin kauppalaivarekisteristä. Romutettavaksi laiva päätyi vuonna 1930.

## Lähteet
* Lasse Sjöström: Turun matkustajahöyrylaivat – S/S Express
* Kaukiainen, Yrjö: *Ulos maailmaan! Suomalaisen merenkulun historia.* Suomalaisen Kirjallisuuden Seura, Helsinki 2008.
* *The Ships of our First Century. The EFFOA Fleet 1883–1983.* Ed. Matti Pietikäinen & Bengt Sjöström. EFFOA, Helsinki 1983.

### Viitteet

## Aiheesta muualla
* "Suomenlahden salaisuus" 50 vuotta sitten, Suomen Kuvalehti, 11.02.1933, nro 7, s. 12, Kansalliskirjaston digitaaliset aineistot
José Ángel Ziganda

**José Ángel Ziganda** (s. 1. lokakuuta 1966) on espanjalainen jalkapallovalmentaja ja entinen keskushyökkääjä. Kesäkuusta 2022 lähtien hän on toiminut SD Huescan päävalmentajana.

## Ura pelaajana

Ziganda pelasi urallaan CA Osasunassa sekä baskiseura Athletic Bilbaossa. Ziganda loisti Bilabon kärkimiehenä 1990-luvun läpi, kunnes nuori lahjakkuus Ismael Urzaiz vei häneltä paikan avauksessa ja 1998 Ziganda palasi Osasunaan. Hän oli mukana joukkueen noustessa Primera Divisióniin kauden 1999/00 päätteeksi ja seuraavalla kaudella hän lopetti uransa 34-vuotiaana.

Espanjan jalkapallomaajoukkueessa Ziganda pelasi urallaan ainoastaan yhden A-maaottelun ollen mukana 0–2 tappioon päättyneessä ystävyysottelussa Romaniaa vastaan huhtikuussa 1991.

## Ura valmentajana

Ziganda aloitti valmennusuransa CA Osasunan B-joukkueen valmentajana 2005. Javier Aguirren jätettyä tehtävänsä kauden 2005/06 jälkeen Ziganda nousi Osasunan edustusjoukkueen päävalmentajaksi.  Ziganda luotsasi vaikeuksista huolimatta Osasunan hienosti UEFA Cupin välieriin. Seuraava kausi päättyi sijaan 11.

Kausi 2008/09 alkoi kehnosti ja Osasuna vajosi liigan tyvipäähän. Seura ei onnistunut voittamaan ainoatakaan ottelua kuudesta ensimmäisestä ja lokakuussa 2008 Ziganda sai potkut tehtävistään. 

Heinäkuussa 2009 Ziganda palasi valmennustehtäviin siirtyen La Ligaan nousseen Xerezin päävalmentajaksi.  Sarjanousija ei kuitenkaan kyennyt Zigandan johdolla vastaamaan La Ligan vauhtiin ja hän sai potkut lopulta tammikuussa 2010 joukkueen kerättyä 17 ottelusta vain seitsemän pistettä. 

Kesällä 2013 Zigana aloitti Bilbao Athleticin päävalmentajana.  Zigandan alaisuudessa Athleticin reservijoukkue nousi kaudeksi 2015/16 Espanjan toiseksi korkeimmalle sarjatasolle Segundaan, mutta putosi yhden kauden jälkeen takaisin Segunda B:hen. Toukokuussa 2017 kerrottiin, että Ziganda korvaa Ernesto Valverden Athletic Bilbaon edustusjoukkueen päävalmentajana kaudella 2017/18. Bilbaon kausi ei sujunut Zigandan alaisuudessa odotusten mukaisesti, vaan joukkue vajosi europelisijoitusten sijaan alempaan keskikastiin. Loppukauden lukuisat tappiot pudottivat Athleticin lopulta sijalle 16, mikä oli baskiseuran huonoin sijoitus 11 vuoteen. Eurooppa-liigassa Athletic voitti lohkonsa ja pudotti ensimmäisellä pudotuspelikierroksella FK Spartak Moskovan yhteismaalein 4-3. Toisella kierroksella Olympique de Marseille oli parempi yhteismaalein 5-2 ja Athleticin europelit päättyivät. Athleticin seurajohto ilmoitti kaksi kierrosta ennen liigakauden loppua, ettei Ziganda jatka kauden jälkeen seuran päävalmentajana.

Helmikuussa 2020 Zigandasta tuli Segunda Divisiónissa putoamiskamppailuun juuttuneen Real Oviedon päävalmentaja.

## Lähteet
Laidoitus

**Laidoitus** on laivan, veneen tai muun aluksen vedenpitävä ulkokuori, joka liittyy alhaalla köliin ja ylhäällä kanteen. Laidoitus muodostuu isommissa aluksissa pohja- ja sivulaidoituksesta, joiden välissä on palle. Teräslaivan laidoituksen muodostavat toisiinsa hitsatut tai niitatut teräslevyt, jotka kiinnitetään kaariin ja keulassa ja perässä rankoihin. Puulaivan laidoitus muodostuu pitkittäisistä lauta- tai lankkujonoista, jotka on niitattu tai pultattu kaariin ja muihin rungon osiin. Jäissä kulkuun tarkoitetun aluksen laidoitus on jäävyöhykkeeksi nimitetyllä laidoituksen osalla muita kohtia vahvarakenteisempi.

## Lähteet
Stephanus Jacobus du Toit

**Stephanus Jacobus du Toit** (1847–1911, Kapmaa) oli eteläafrikkalainen pappi, kustantaja ja poliitikko, joka oli afrikaanerinationalismin syntymisen keskeisiä vaikuttajia.

Du Toit oli *[[Etelä-Afrikan reformoidut kirkot‎|Nederduits Gereformeerde Kerkin]]* pastori, yksi *[[Broederbond]]in* perustajajäsenistä ja *Die Afrikaanse Patriot* -lehden julkaisijoista. Kirjallisessa tuotannossaan Du Toit esitti näkemyksen afrikaanereista itsenäisenä kansakuntana, joilla oli oma isänmaa ja kieli. Hän katsoi, että tämän *volkin* kohtalo oli hallita Etelä-Afrikkaa.

Du Toit opiskeli Stellenboschin yliopistossa ja vihittiin papiksi vuonna 1875. Hän asui pitkään Paarlin kaupungissa. Paarlissa nousi nuoren intellektuellijoukon johtajaksi, jotka ajoivat afrikaanerien kulttuurin ja afrikaansin kielen säilyttämistä, joka myöhemmin kehittyi afrikaanerinationalismi-ideologiaksi.

## Lähteet
Koripallon Serie A -kausi 2002–2003

**Kausi 2002–2003** oli 81. kausi, jolloin pelattiin koripallon Serie A:n mestaruudesta. Sarjan mestaruuden voitti Benetton Treviso. Sarjassa oli kauden aikana mukana yksi suomalainen koripalloilija: Teemu Rannikko, joka edusti Scavolini Pesaroa. 

## Runkosarja

*Virtus Bologna pudotettiin Serie B1:een talousongelmien vuoksi.

## Pudotuspelit
Hiirensammalet

**Hiirensammalet** (*Bryum*) on hiirensammalten lahkoon kuuluva suku, johon kuuluu 34 Suomessa esiintyvää lajia.

## Suomessa esiintyvät hiirensammallajit
**Bryum algovicum* – heilurihiirensammal
**Bryum alpinum* – valumahiirensammal
**Bryum archangelicum* – väinänhiirensammal
**Bryum arcticum* – lapinhiirensammal
**Bryum argenteum* – hopeahiirensammal
**Bryum caespiticium* – savikkohiirensammal
**Bryum capillare* – karvahiirensammal
**Bryum creberrimum* – sorahiirensammal
**Bryum cryophilium* – verihiirensammal
**Bryum cyclophyllum* – luhtahiirensammal
**Bryum dichotomum* – kirjohiirensammal
**Bryum elegans* – sirohiirensammal
**Bryum intermedium* – karttuhiirensammal
**Bryum klinggraeffii* – kuparihiirensammal
**Bryum knowltonii* – järvihiirensammal
**Bryum longisetum* – pitkäperähiirensammal
**Bryum marratii* – lusikkahiirensammal
**Bryum mildeanum* – tammihiirensammal
**Bryum moravicum* – rihmahiirensammal
**Bryum muehlenbeckii* – tupashiirensammal
**Bryum neodamense* – silmuhiirensammal
**Bryum oblongum* – kielihiirensammal
**Bryum pallens* – rusohiirensammal
**Bryum pallescens* – kalvashiirensammal
**Bryum pseudotriquetrum* – lettohiirensammal
**Bryum rubens* – purppurahiirensammal
**Bryum salinum* – merihiirensammal
**Bryum tenuisetum* – hentohiirensammal
**Bryum turbinatum* – valjuhiirensammal
**Bryum uliginosum* – kosteikkohiirensammal
**Bryum violaceum* – sinipunahiirensammal
**Bryum warneum* – päärynähiirensammal
**Bryum weigelii* – hetehiirensammal
**Bryum wrightii* – napahiirensammal

## Lähteet
People No Names

**People No Names** on suomalaisen Kalevala-yhtyeen esikoisalbumi. Tyyliltään levy on progressiivisempaa kuin kaksi seuraajaansa, *[[Boogie Jungle]]* (1975) ja *[[Abraham’s Blue Refrain]]* (1977). Alkuperäisen levyn julkaisi vuonna 1972 Finnlevy. Levy on julkaistu moneen kertaan yhdessä vuoden 1975 *Boogie Jungle* -levyn kanssa. 

Svart Records julkaisi 4. marraskuuta 2022 albumista uusintapainoksen 1000 kappaleen rajoitettuina vinyyli- sekä 500 CD:n painoksena. Liitevihkosta löytyy saatesanojen ja sanoitusten lisäksi laulaja Harri Saksalan haastattelu. Albumin on masteroinut Pauli Saastamoinen Finnvox-studiolla.

## Kappalelista
Kaikki sävellykset Kurkinen, kaikki sanoitukset Saksala ja kaikki käännökset Mats Huldén.

# 
# 
# 
# 
# 
# 
# 
# 

## Kokoonpano
* Harri Saksala – laulu, haitari, huuliharppu
* Matti Kurkinen – kitara
* Juha Salonen – bassokitara
* Markku Luukkanen – rummut

;Muut
* Olli Ahvenlahti – piano
* Raimo Wallen – huilu
* Ile Kallio – akustinen kitara
* Mats Huldén – käännökset
* Jukka Hauru – tuottaja

## Lähteet

* Kalevala - ''People No Names'' (1972) verkkosivustolla ProgArchives.com
0.

**0.** (lausutaan: **"nollapiste"**) on elektro/hip hop -yhtye Ceebrolisticsin vuonna 2001 julkaistu EP. EP julkaistiin EMI -levy-yhtiön kautta.

## Kappaleet
# 
# 
# 
# 
# 
#  (mukana Salvador)
# 
# 

## Lähteet

## Aiheesta muualla
* Meteli
* Soundi
* Finance
Juan Pujol

**Joan Pujol García** (14. helmikuuta 1912 Barcelona – 10. lokakuuta 1988 Caracas) oli espanjalainen kaksoisagentti toisen maailmansodan aikana. Britit antoivat hänelle nimen *Garbo* ja saksalaiset *Arabel*. Hänet palkittiin kunniamerkillä rintamalinjan molemmilla puolilla: Saksa myönsi hänelle rautaristin ja Britannia Order of British Empiren.

Garbo sai Saksan sodanjohdon luulemaan maihinnousun tapahtuvan Calais’n alueella, ja että Normandian maihinnousu olisi vain yritys hajottaa saksalaisten joukot.

Garbosta on julkaistu kirjoja englanniksi ja kokonainen elämäkerta espanjaksi (Javier Juarez: *El espia que derrotó a Hitler*, Ediciones Temas de Hoy, Madrid, 2004). Kerrotaan, että entiset Gestapon miehet tekivät sodan jälkeen kaikkensa löytääkseen hänet ja kostaakseen Saksan pettämisen. Garbo asui vuosikausia salassa Venezuelan ja Brasilian raja-alueen viidakkokylässä ja levitti väärää tietoa kuolemastaan. Hänen vaimonsa uskoi tähän ja meni naimisiin itävallanjuutalaisen kanssa, ja lapset ottivat uudeksi sukunimekseen *Kreisler*. Juan Pujol puolestaan perusti perheen Venezuelassa.
Undiscovered (Brooke Hoganin albumi)

**Undiscovered** on yhdysvaltalaisen Brooke Hoganin ensimmäinen studioalbumi. Debyyttisingle About Us (Feat. Paul Wall) julkaistiin 13. toukokuuta 2006. Sitä seurasivat julkaisut Heaven Baby (Feat. Beenie Man) ja For A Moment. Brooke oli myös itse mukana tekemässä kahta levyn kappaleista. Albumi myi ensimmäisellä viikollaan 30&nbsp;000 kappaletta.

## Kappaleet
Zaozjornyi (Krasnojarskin aluepiiri)

**Zaozjornyi** () on Rybinskin piirin keskuskaupunki Krasnojarskin aluepiirissä Venäjällä. Se sijaitsee Bargajoen varrella 120 kilometriä Krasnojarskista itään. Zaozjornyin rautatieasema sijaitsee Siperian radan varrella. Valtatie M35 kulkee parikymmentä kilometriä kaupungin eteläpuolelta.

Vuonna 2010 Rybinskin piirin asukasluku oli 31&nbsp;941 ja Zaosjornyin 10&nbsp;681.

Asutus perustettiin elokuussa 1776 nimellä Troitsko-Zaozjornaja sloboda. Vuonna 1934 kylä nimettiin Zaozjornyiksi, ja vuonna 1948 siitä tuli kaupunki.

## Katso myös
*Zaozjornyi-13

## Lähteet

## Aiheesta muualla
Francavilla Fontana

**Francavilla Fontana** on 36&nbsp;641 (31.12.2015) asukkaan kunta Italiassa, Apuliassa, Brindisin länsipuolella.

Francavilla Fontana sijaitsee 35 km päässä Brinsisistä Via Appian varrella. Siellä on 1400-luvulla rakennettu vallihaudan ympäröimä linna.

## Lähteet

## Aiheesta muualla
Pasilan junaturma

**Pasilan junaturma** tapahtui 13. lokakuuta 1936 Helsingissä Linnunlaulun kallioleikkauksessa kello 9.30.

Junan viisi jälkimmäistä vaunua ajatui turvalaitetöiden takia väärälle raiteelle sillä seurauksella, että yksi junan vaunuista murskautui raiteen päätepuskuriin. Onnettomuus vaati neljä kuolonuhria, ja loukkaantuneita oli 31 (toisen lähteen mukaan 14). Turmassa kuoli ylioppilas Elina Forsström Pukinmäeltä, vakuutusvirkailija Kerttu Havukoski Tikkurilasta ja rakennusmestari Gustav Nyman Särkisalosta, sekä myöhemmin sairaalassa leskirouva Svea Sandhom. Valtioneuvosto esitti valittelunsa ja osanottonsa uhrien perheille.

Elokuvatuottajat Heikki Aho ja Björn Soldan tekivät onnettomuudesta kolmen minuutin pituisen ”sähke-elokuvan”, joka esitettiin jo seuraavana päivänä Helsingin elokuvateattereissa pitkän elokuvan alkukuvana.

## Katso myös
* Linnunlaulun junaturma (1970)

## Lähteet

## Aiheesta muualla
* Tuhoisa junaonnettomuus eilen, Helsingin Sanomat, 14.10.1936, nro 278, s. 5, Kansalliskirjaston digitaaliset aineistot
* Tuhoisa onnettomuus Helsingin ratapihalla, Laatokka 15.10.1936, nro 117, s. 1, Kansalliskirjaston Digitoidut aineistot
* Lokakuun 13. päivä, Suomen Kuvalehti, 17.10.1936, nro 42, s. 9,  Kansalliskirjaston digitaaliset aineistot
Gabriel Obertan

**Gabriel Obertan** (s. 26. helmikuuta 1989, Pantin Pariisi, Ranska) on ranskalainen jalkapalloilija, joka edustaa Bulgarian A PFG:ssa pelaavaa Levski Sofiaa. Hän pelaa pääasiallisesti laitalinkkinä, mutta voi pelata myös keskikenttäpelaajana tai hyökkääjänä.

## Ura
Obertan pelasi vuoden Bordeaux'n reservijoukkueessa, minkä jälkeen hän kirjoitti kolmen vuoden sopimuksen seurajoukkueen kanssa vuonna 2006. Hän debytoi seurassa liigassa Valenciennesia vastaan syyskuussa 2006 17-vuotiaana, kun hän pääsi vaihdosta kentälle. Valenciennes voitti 2–0. Hän teki ensimmäisen maalinsa huhtikuussa 2007 Saint-Étienneä vastaan 2–0 -voitossa. Obertan pelasi 17 ottelussa, joista 16:nnen hän oli vaihtopenkillä.

Seuraavalla kaudella hän laajensi sopimustaan ja pelasi 26 ottelua ja teki niissä kaksi maalia. Kaudella 2008–2009 Obertan ei päässyt pelaamaan paljoakaan. Obertan pelasi loppukauden lainalla Lorientissa, missä joukkueen valmentaja Laurent Blanc uskoi hänen saavan enemmän peliaikaa. Lorientissa hän teki 15 ottelussa yhden maalin 3–1 -voitossa Grenoblea vastaan.

Heinäkuussa 2009 ranskalainen uutislehti L'Equipe paljasti, että Bordeaux'n johtaja Jean-Louis Triaud pääsi sopimukseen Obertanin siirtymisestä englantilaisen Manchester Unitediin kolmen miljoonan punnan sopimuksella. Unitedin valmentaja Alex Ferguson kommentoi siirrosta seuraavaa:

## Maajoukkueura
Obertan on pelannut Ranskan juniorijoukkueissa. Hän on pelannut alle 16-, 17-, 18- ja 19-vuotiaiden joukkueissa. Hän on pelannut Ranskan U21 -joukkueessa 11 ottelua, joissa hän on tehnyt yhden maalin.

## Lähteet
Yleisurheilu kesäolympialaisissa 2008 – naisten kuulantyöntö

**Naisten [[kuulantyöntö]] [[Kesäolympialaiset 2008|kesäolympialaisissa 2008]]** käytiin 16. elokuuta Pekingin olympiastadionilla. Karsintarajat kilpailuun olivat 18,35 m (A-raja) ja 17,20 m (B-raja). 

## Mitalit

## Ennätykset

**Ennätykset ennen kilpailua olivat seuraavat:**

Kilpailussa ei tehty uusia ennätyksiä.

## Tulokset

### Karsinta

Kaikki yli 18,40 metriä työntäneet tai vähintään 12 urheilijaa finaaliin. 

### Finaali
Korkkiruuvi (vuoristorata)

**Korkkiruuvi** oli vuoristorata, joka avattiin 4. toukokuuta 1987. Laite sijaitsi Tampereen Särkänniemen huvipuistossa Hurricanen vieressä. Kyseessä oli Suomen ensimmäinen vuoristorata, joka meni myös ylösalaisin. Korkkiruuvin valmisti alankomaalainen Vekoma, mutta vuoristoradan junat valmisti yhdysvaltalainen Arrow Dynamics. Korkkiruuvi oli mallia MK-1200 / Whirlwind, joita Vekoma on valmistanut yhteensä seitsemän kappaletta. Vuoristoradassa oli yksi juna, johon mahtui yhteensä 28 matkustajaa.

Korkkiruuvi hankittiin Särkänniemeen käytettynä englantilaisesta Clacton Pier -puistosta, jossa laite oli palvellut kaksi kautta.

Korkkiruuvi poistettiin kauden 2009 jälkeen ja laite pistettiin myyntiin. Laitteen tilalle tuli uusi MotoGee-niminen vuoristorata, jossa mennään moottoripyörän selässä. Romanialainen Terra Park osti Korkkiruuvin, mutta ei koskaan avannut sitä. Korkkiruuvin osat ovat maanneet puiston vieressä olevalla alueella vuodesta 2013 ja itse puisto ei ole ollut toiminnassa vuoden 2016 jälkeen.

## Tietoja
*Pituus: 350 metriä
*Korkeus: 19,5 metriä
*Huippunopeus: 60 km/h
*Valmistaja: Vekoma

## Lähteet
Dordtin kanonit

**Dordtin** tai **Dordrechtin kanonit** on vuosina 1618–1619 Dordtin kaupungissa pidetyn Hollannin reformoidun kirkon synodin päätösasiakirja. Hollannin reformoidun kirkon edustajien lisäksi synodissa oli mukana 28 ulkomaalaista delegaattia kahdeksasta eri maasta ja kanoneilla on siksi tärkeä asema myös Hollannin ulkopuolella.

Dordtin synodissa käsiteltiin Leidenin yliopiston teologian professorin Jacobus Arminiuksen aloittaman arminiolaisuuden aiheuttamaa hajaannusta kirkossa. Arminius ja hänen seuraajansa olivat kyseenalaistaneet useita Jean Calvinin keskeisiä opetuksia muun muassa predestinaatiosta. Dordtin synodi tuomitsi Arminiuksen näkemykset ja määritteli reformoitujen kirkkojen virallisen opin näistä kysymyksistä.

Dordtin kanonien alkuperäinen tarkoitus oli toimia päätöksinä kiistanalaisista opillisista kysymyksistä ja niiden sisältö rajautuu näihin kysymyksiin eivätkä ne ole reformoidun opin yleisesitys.

## Lähteet
Floridansalmi

**Floridansalmi** ( ja ) on Meksikonlahden ja Atlantin valtameren erottava salmi Pohjois-Amerikan kaakkoispuolella. Salmi on kapeimmilaan noin 150 kilometrin levyinen; tässä kohdassa salmea rajoittaa pohjoisessa Florida Keysin saaret ja etelässä Kuuba. Idässä salmi ulottuu Bahamasaariin asti.

Golfvirran alkupään muodostava Floridanvirta virtaa Meksikonlahdelta itään noin 6,5–9,5 km/h nopeudella (pintavirtaus). Joidenkin arvioiden mukaan Floridanvirran virtaus olisi heikentynyt hieman (4&nbsp;%) vuosien 1982–2022 aikana.

## Lähteet

## Aiheesta muualla
Vallada

**Vallada** on kunta Espanjan Valencian itsehallintoalueella Valencian maakunnassa. Kunnan asukasluku vuoden 2016 alussa oli 3089,  ja sen pinta-ala on 61,5 neliökilometriä.

Ensimmäisiä todisteita alueen kaupunkimaisesta asutuksesta löytyy Rooman valtakunnan ajoilta. Vallada oli hyvin pitkään maurien hallussa. Reconquistan aikana Aragonian kuningas Jaakko I valtasi sen ja luovutti kristityille 15. kesäkuuta 1273. Vallada kasvoi luontevasti, mutta 1800-luvulla luonnonmullistukset vaurioittivat sitä pahoin. Samoin myöhemmät maauudistukset suuntasivat asutusta muualle.

## Lähteet

## Aiheesta muualla
Zhang Guirong

**Zhang Guirong** (; s. 5. helmikuuta 1978) on singaporelainen yleisurheilija, joka kilpailee kuulantyönnössä, kiekonheitossa ja keihäänheitossa. Hän vaihtoi kansallisuuttaan Kiinasta syyskuussa 2003. Zhangin ennätys on 18,57 metriä, jonka hän työnsi Aasian-mestaruuskilpailuissa 2005 saadessaan hopeaa. Hän on myös sijoittunut neljänneksi sekä Kansainyhteisön kisoissa 2006 että Aasian-mestaruuskilpailuissa 2007. Zhangilla on kuulantyönnön lisäksi maansa ennätys myös kiekonheitossa ja keihäänheitossa.

## Ennätykset
* Kuulantyöntö: 18,57
* Kiekonheitto: 49,91
* Keihäänheitto: 54,34

## Lähteet
*

### Viitteet
Sierra Nevada Brewing Company

**Sierra Nevada Brewing Company** on vuonna 1980 ensimmäiset oluensa pannut yhdysvaltalainen panimo. Sen perustivat kotipanijat Ken Grossman ja Paul Camusi. Grossman ja Camusi alkoivat rakentaa innokkaina kotipanijoina panimoa vuonna 1979 kotiseudulleen Kalifornian Chicoon. Panimo sai nimensä Sierra Nevadan vuoriston mukaan. Ensimmäinen keitto tehtiin 15. marraskuuta 1980. Olut oli edelleen yhtiön ykköstuotteena oleva Sierra Nevada Pale Ale. Yritys alkoi kasvaa ja vuonna 1989 se muutti nykyiselle sijaintipaikalleen.

Vuonna 2008 Sierra Nevada Brewing Company oli myyntimäärältään Yhdysvaltain kuudenneksi suurin panimo. Käsityöläisoluita () valmistavista panimoista se on Samuel Adams -oluita valmistavan Boston Beer Companyn jälkeen toiseksi suurin.

## Lähteet

## Aiheesta muualla

* Yrityksen kotisivut
Karmala (Venäjä)

**Karmala** () on entinen Sortavalan maalaiskunnan kylä ja nykyinen maaseututaajama Sortavalan piirin Haapalammen maalaiskunnassa. Se sijaitsee viiden kilometrin päässä Sortavalasta Karmalanjärven rannalla.
Purkakaa tämä muuri!

**”Purkakaa tämä muuri!”** () on kuuluisa haaste, jonka Yhdysvaltain presidentti Ronald Reagan esitti Neuvostoliiton kommunistisen puolueen pääsihteerille Mihail Gorbatšoville Berliinin muurilla.

Puheessaan Brandenburgin portilla Berliinin kaupungin 750-vuotisen olemassaolon juhlassa 12. kesäkuuta 1987 hän haastoi Neuvostoliiton kommunistijohtajan purkamaan muurin, joka oli symboli itäblokin maiden sulkeutuneisuudelle, eristäytyneisyydelle ja siten vapauttamaan ne kommunismista ja sosialismista.

## Taustaa
Berliinin muurista, jonka rakentaminen alkoi vuonna 1961, oli tullut kommunistisen pakkovallan symboli.

## Puhe

Kun Reagan saapui 12. kesäkuuta 1987 Berliiniin, hänet vietiin Valtiopäivätaloon, jossa seurue katseli muuria rakennuksen parvekkeelta. Reagan piti puheensa Brandenburgin portilla, nykyisellä Platz des 18. März -aukiolla kello 14, ja hänen edessään oli kaksi luodinkestävää lasia mahdollisten Itä-Saksan suunnasta tulevien luotien varalta. Noin 45&nbsp;000 kuulijaa seurasi puhetta paikan päällä, ja heidän joukossaan olivat Länsi-Saksan presidentti Richard von Weizsäcker ja Saksan liittokansleri Helmut Kohl.

Puheen kirjoitti Peter Robinsson ja sitä pidetään nykyään hyvin merkittävänä. Presidentin hallinnossa oltiin erimielisiä puheen sävystä ja sen katsottiin ärsyttävän Neuvostoliittoa, mutta presidentti Reagan halusi puhua muurin purkamisesta.

Kokonaisuudessaan puheen kuuluisin osa, Gorbatšoville esitetty haaste, kuului:

## Muistomerkki puheen 25-vuotisjuhlan kunniaksi

Berliinin pormestari Klaus Wowereit paljasti pronssisen muistolaatan 12. kesäkuuta 2012 juhlistaen siten Reaganin muuripuheen 25-vuotisjuhlaa. Pormestari totesi muistomerkin muistuttavan berliiniläisiä ”synkästä ajasta”, joka on voitettu. 

Muistolaatta on sijoitettu lähelle alkuperäisen puheen pitopaikkaa Brandenburgin portin läheisyyteen Straße des 17. Juni -kadulle.

Muistolaattaan on kirjoitettu muuripuheen kuuluisin osa alkukielellä englanniksi ja käännöksenä saksaksi. Sen lisäksi laattaan on noilla kielillä kirjoitettu teksti, jossa viitataan sekä Reaganin puheeseen että Berliinin muurin murtumiseen kaksi vuotta myöhemmin:

## Lähteet

## Kirjallisuutta
* Robinson, Peter. *It’s My Party: A Republican’s Messy Love Affair with the GOP*. (2000), hardcover, Warner Books, 
* Kornblum, John. *Reagan’s Brandenburg Concerto*, The American Interest, May-June 2007

## Aiheesta muualla

* Puheen teksti ja ääni MP3-muodossa englanniksi
* Kokonainen video presidentti Reaganin puheesta, Reagan Foundation.
Christian Walz (albumi)

**Christian Walz** on Christian Walzin omaa nimeä kantava debyyttialbumi. Levy julkaistiin 1. marraskuuta 1999. Se oli Ruotsin albumilistalla kuusi viikkoa, parhaimmillaan sijalla 39.

Albumilta julkaistiin kolme singleä. Ensimmäisenä *One Time*, toisena *Lovin’ Is Alright* ja viimeisenä *Sentimental*.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Singlet
* 
* 
* 

## Lähteet
Paint By Numbers

**Paint By Numbers** on Christian Walzin toinen albumi. Levy julkaistiin 26. toukokuuta 2004.

Albumilta julkaistiin neljä singleä. Ensimmäisenä *Maybe Not*, toisena ehkä levyn suurin hitti *Wonderchild*, kolmantena *Never Be Afraid Again* ja viimesenä *Hit N Run*.

## Kappaleet
#
#
#
#
#
#
#
#
#
#
#

## Singlet
* 
* 
* 
*
Modern Drummer

***Modern Drummer*** on Modern Drummer Publicationsin kuukausittain julkaisema rumpuihin ja lyömäsoittimiin liittyvä aikakauslehti. Ensimmäinen *Modern Drummer* julkaistiin vuonna 1977, ja täten se on vanhin rumpuihin liittyvä lehti. *Modern Drummer* sisältää rumpaleiden haastatteluita, tuote-esittelyjä ja tekniikkavinkkejä rumpujen soittamiseen.

## Lähteet

## Aiheesta muualla

* Lehden kotisivut
The Corner (Christian Walzin albumi)

__NOTOC__
**The Corner** on Christian Walzin kolmas albumi. Se julkaistiin 26. marraskuuta 2008. Albumilta on julkaistu singleinä kappaleet *What's Your Name?* ja *Atlantis*.

Albumi debytoi Ruotsissa Sverigetopplistanin sijalla 31, ja se pysyi listalla yhteensä 5 viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Aftonbladet: 

## Lähteet
Herbert Mullin

**Herbert Williams Mullin** (18. huhtikuuta 1947 – 18. elokuuta 2022) oli yhdysvaltalainen sarjamurhaaja. Hän surmasi tammi-helmikuussa 1973 yhteensä 13 ihmistä Kaliforniassa. Oikeudenkäynnissä puolustus väitti hänen kuulleen tappamaan käskeviä ääniä, mikä viittaa paranoidiseen skitsofreniaan. 

Mullin sanoi kuulevansa päänsä sisällä äänen, joka käski häntä uhraamaan ihmisiä, jotta Kalifornian rannikot saataisiin pelastettua, toisen tiedon mukaan, jotta suuret maanjäristykset saataisiin estettyä. Mullin kutsui ääntä ”kuolonlauluksi”. 

Hänet tuomittin elinkautiseen vankeuteen kahdesta ensimmäisen asteen ja 11:stä toisen asteen murhasta (taposta). Herbert Mullin kuoli vankilassa 75-vuotiaana elokuussa 2022.

## Uhrit
*13. lokakuuta 1972 Lawrence White, 55 vuotta
*24. lokakuuta 1972 Mary Guilfoyle, 24 vuotta
*2. marraskuuta 1972 Fr Henri Tomei, 65 vuotta
*25. tammikuuta 1973 Jim Ralph Gianera, 25 vuotta
*25. tammikuuta 1973 Joan Gianera, 21 vuotta
*25. tammikuuta 1973 Kathy Francis, 29 vuotta
*25. tammikuuta 1973 Daemon Francis, 4 vuotta
*25. tammikuuta 1973 David Hughes, 9 vuotta
*6. helmikuuta 1973 David Allan Oliker, 18 vuotta
*6. helmikuuta 1973 Robert Michael Spector, 18 vuotta
*6. helmikuuta 1973 Brian Scott Card, 19 vuotta
*6. helmikuuta 1973 Mark John Dreibelbis, 15 vuotta
*13. helmikuuta 1973 Fred Perez, 72 vuotta

## Lähteet
Karmala (Intia)

**Karmala** () on kaupunki Maharashtran osavaltion Sholapurin alueella Intiassa. Kaupungin pääkieli on marathi. Kaupungin asukasluku oli 21&nbsp;928 vuoden 2001 väestönlaskennan mukaan.

## Lähteet
Volkswagen Amarok

**Volkswagen Amarok** on Volkswagen Nutzfahrzeugen vuodesta 2010 lähtien valmistama lava-automalli. Tätä ennen Volkswagenin mallistossa oli ollut vastaavan luokan malli Taro vuosina 1989–1997. Nimi *Amarok* on peräisin Pohjois-Kanadan ja Grönlannin inuittien kielen sutta tarkoittavasta sanasta.
## Volkswagen Pickup Concept
Volksawagen Robust -konseptimalli oli 5.18 metriä pitkä prototyyppi 4-ovisesta avolavasta.

## Volkswagen Amarok I (2010–)

Ensimmäisen sukupolven Amarok Auto pohjautuu Robust Pickup -konseptimalliin, joka oli esillä syksyllä 2008 Hannoverin hyötyajoneuvonäyttelyssä. Tuotantomalli esiteltiin Argentiinassa tammikuussa 2010.

Vuoden 2010 Euro NCAP -kolaritestistä Amarok sai tulokseksi neljä tähteä viidestä.

Amarok on saatavana kaksiovisena lyhytohjaamo- tai neliovisena jatko-ohjaamomallina. Vetotavaksi on valittavissa taka- tai neliveto. Ainoa moottorivaihto alkuvaiheessa oli 2,0 TDI (122/163&nbsp;hv). Loppuvuonna 2011 dieselmoottorista esiteltiin 180-hevosvoimainen versio, jonka yhteyteen oli valittavissa kahdeksanportainen automaattivaihteisto. Seuraavan vuoden alussa Australian markkinoille tuli tarjolle 2,0 TSI (160&nbsp;hv) -bensiinimoottori.

Syksyllä 2016 Amarokiin tehtiin uudistuksia erityisesti keulan alueella. Se sai myös täysin uuden kojetaulun. Lisäksi uudet istuimet ovat ergonomialtaan paremmat. Aiemman dieselmoottorin korvasi 3,0 V6 TDI (204/224&nbsp;hv), jonka tehokkaampi versio on aina automaattivaihteinen. Automaattivaihteiston saa myös pienitehoisempaan versioon. Syksyllä 2017 moottorista tuli lisäksi 163-hevosvoimainen versio, jonka yhteydessä on aina manuaalivaihteisto ja takaveto. 

## Lähteet

## Aiheesta muualla
Charta 77 (yhtye)

**Charta 77** on Ruotsin Köpingissä vuonna 1983 perustetty punkyhtye. Yhtyeen perustivat laulaja ja basisti Per Granberg ja kitaristi Johnny Smedberg, jotka ovat yhtyeen nykyisessä kokoonpanossa ainoat alkuperäisjäsenet. 

## Diskografia
### Albumit

* *[[The beauty is in the beholders eyes]]*, CD/LP (1991)
* *[[Hobbydiktatorn]]* CD/LP (1992)
* *[[Skrek ännu högre 85-87]]* (1993)
* *[[Före Grisfesten]]* (1993)
* *[[Grisfesten]]* (1993)
* *[[BLY]]* (1994)
* *[[HEL !]]* (1994)
* *[[6 (Charta 77)|6]]* (1994)
* *[[Världssamvetet]]* (1995)
* *[[Tecken i tiden]]* (1995)
* *[[Herrarna i Sandlådan]]* (1995)
* *[[Lilla Björn och lilla Tiger]]* (1995)
* *[[Annorlunda]]* (1996)
* *[[Before the rain]]* (1997)
* *[[Svart på vitt]]* (1998)
* *[[83-98]]* (1998)
* *[[Singlar 85-98]]* (1998)
* *[[När köttet är slut]]* (1998)
* *[[Jag är gud]]* (1999)
* *[[Sagan om världens mest hypade band]]* (2000)
* *[[G8 (albumi)|G8]]* (2002)
* *[[Spegelapan]]* (2004)
* *[[...stolt att vara svensk?]]* (2013)
* *[[Läs mellan raderna]]* (2013)
* *[[Salt (albumi)|Salt]]* (2015)
* *[[Trodde vi skulle ändra världen]]* (2016)
* *[[Svett - live in trondheim]]* (2016)
* *[[Inget varar för evigt så har det alltid varit]]* (2017)
* *[[Skuld]]* (2020)

### [[Vinyylilevy]]t
#### LP:t

* *[[Välfärdens Avfall]]* (1984)
* *[[Sista Dansen]]* (1985)
* *[[Split (PiP)]]* (1987)
* *[[Institution, justice & poverty]]*(1989)
* *[[Kröp, gick & Skrek 83-85]]* (1991)

#### EP:t

* *[[Out it's still dark]]* (1986)

#### 7", 10" ja 12" -vinyylilevyt

* *[[White Face]]*, 10" (1988)
* *[[Explode]]*, 7" (1989)
* *[[It vibrates]]*, 7" (1990)
* *[[Another brick in the wall]]*, 12" (1990)
* *[[Vykort från Rio]]*, 7" (1991)
* *[[Information (Charta 77)|Information]]*, 7" (1992)

## Jäsenet
### Nykyiset

* Per Granberg – laulu ja kitara (1983–)
* Johnny Smedberg – kitara (1983–)
* Mattias Söderlund – basso (2000–)
* Johan Hultman – rummut (2003–)

### Entiset

* Martin Nordberg – rummut (1983–1987)
* Micke Bergman – laulu ja kitara (1985–1986)
* Leif Ekring – rummut (1987–1994)
* Gustaf Hielm – basso (1994–1995)
* Teijo Pulkkinen – rummut (1994–2003)
* Fredrik Wikman – basso(1996–1999)

## Lähteet

## Aiheesta muualla

* Charta 77s lilla värld, yhtyeen kotisivut 
*
Jakob Wallin

**Jakob Wallin** (9. kesäkuuta 1809 Muhos – 10. kesäkuuta 1868 Muhos) oli suomalainen taidemaalari.

Jakob Wallinin vanhemmat olivat Oulun läänin lääninviskaali Olof Wallin (k. 1846) ja Sofia Kranck. Hän kävi Oulun triviaalikoulua ja tuli ylioppilaaksi Turussa 1826. Hän oleskeli Tukholmassa vuosina 1835–1836 ja Helsingissä 1837–1838, kunnes palasi Muhokselle, jossa hän omisti maatilan Laitasaaren kylässä.

Wallinin säilyneitä maalauksia ovat muun muassa hänen itsensä Muhoksen kirkolle lahjoittama suurikokoinen maalaus *Ristiltäotto* vuodelta 1836 ja Pohjois-Pohjanmaan museon akvarelli *[[Oulun palo 1822]]*. Wallin maalasi myös Utajärven kirkon ensimmäisen alttaritaulun vuonna 1838. Kirkon uudistamistöiden yhteydessä vuonna 1894 taulu oli varastoituna väliaikaisesti navettaan. Taulu paloi navetan mukana.

## Teoksia

Tiedosto:Jac Wallin Oulu Fire 1822.JPG|*Oulun palo 1822*


## Lähteet